钦定古今图书集成/理学汇编/学行典/第271卷 > 杨寅
## 钦定古今图书集成/理学汇编/学行典/第271卷 > 杨寅

按《扬州府志》：“杨寅，江都人。永乐初，召书称旨，赐金帛
鞍马，命署泰州，辞不拜。后征入京，寅遂避地于晋，十
年不归。有诗曰：‘洪武仁风万国柔，书生不厌敝貂裘。
半天云气不成雨，满目波光都是秋。时盛漫劳思共
济，才疏焉敢说封侯。放歌古调归来晚，江上无人月
一钩’。”

===潘玉===按《处州府志》：“潘玉，字国闰，缙云人。明初任太宁县簿。
靖难时，弃官，变姓名，隐于杭之西湖。”